Prinsesse Kristin fyller 18 år. Et sagn sier at et troll vil bergta henne hvis hun ikke gifter seg før sin 18-årsdag. Prins Fredrik kommer for å hente sin brud, men prinsessen motsetter seg giftemålet, med det resultat at hun blir bergtatt av Dovregubben. Kongen lover en belønning til den som finner henne. De tre brødrene Per, Pål og Espen Askeladd begir seg ut for å finne henne og drepe Dovregubben.